Publication: Magyar Közlöny
Issue: MK-2001-13 (Year: 2001, Number: 13)
Era: 1990-2004
Section: az 5/2001. (II. 6.) KöViM rendelethez
Paragraph Index: 227

b) legalább 50 perces útvonalrepülés 2 fordulóponton keresztül, melynek során a pályázónak bizonyítania kell helikoptervezetői készségét, a látás utáni navigálást, a magasság- és sebességtartást, az idegen repülőtéren történő leszállással kapcsolatos teendők ismeretét, különös tekintettel időjárásromlás vagy eltévedés esetére. 2.1.1.7.3. UL A1, UL A2 pilóta szakszolgálati engedélyhez: 2 iskolakör, 1 légtér és legalább 30 perces útvonalrepülés, melynek során a pályázónak bizonyítania kell a hatóság előtt repülőgépvezetői készségét egyszerű és bonyolult helyzetben. 2.1.1.8. Egészségügyi alkalmasság: Meg kell felelnie a számára előírt egészségi követelményeknek. 2.1.1.9. Folyamatosság: Ha a megszakítás 2.1.1.9.1. motoros és helikopter „A”, „B” és „C” kategóriában: — 100 repült óráig 1 hónap, — 300 repült óráig 4 hónapnál nem több, — 300—1000 repült óra között 6 hónapnál nem több, — 1000 repült óra fölött 12 hónapnál nem több. 2.1.1.9.2. UL szakszolgálati engedélynél: — 150 repült óráig 6 hónapnál nem több. 2.1.1.10. Ha a folyamatosság nincs biztosítva, kiképző szervezetnél gyakorlatba hozó és minősítő ellenőrző repülés szükséges. 2.1.1.11. Hosszabbítás: Az engedélyesnek igazolnia kell, hogy 2.1.1.11.1. motoros és helikopter „A”, „B”, „C” kategóriában:

Source: https://magyarkozlony.hu/hivatalos-lapok/b4c7db88b49cd973f3f0b38174db48ad2be1d5b9/dokumentumok/c62a3b0ec612a85547289a868813ee7f7ef02846/letoltes